**NOTA INFORMATIVĂ**

**la proiectul Hotărârii Guvernului pentru modificarea Hotărârii Guvernului nr.246/2010**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărîrii Guvernului pentru modificarea Hotărârii Guvernului nr.246 din 8 aprilie 2010 a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Un aspect esențial care a condus la elaborarea prezentului proiect de act normativ constituie actualizarea *Listei proiectelor de asistență tehnică în derulare, care cad sub incidența tratatelor internaționale, pentru aplicarea scutirilor la impozitul pe venit, accize, taxe vamale, taxe pentru efectuarea procedurilor vamale, taxe pentru mărfurile care, în procesul utilizării, cauzează poluarea mediului, precum şi aplicarea scutirii de TVA cu drept de deducere pentru mărfurile şi serviciile destinate acestora* și concomitent a*Listei granturilor acordate Guvernului Republicii Moldova/Republicii Moldova și instituţiilor finanţate de la buget, destinate realizării proiectelor de asistenţă investiţională, din contul cărora vor fi importate sau achiziţionate mărfuri (lucrări, servicii) scutite de TVA cu drept de deducere, scutite de accize, plata taxei vamale, a taxei pentru efectuarea procedurilor vamale, a taxei pentru mărfurile care, în procesul utilizării, cauzează poluarea mediului.*  Actualizarea *Anexei nr.1* și *Anexei nr.2* din Hotărârea Guvernului nr.246 din 8 aprilie 2010, se propune în contextul demarării a circa 32 noi proiecte de asistență externă pe teritoriul Republicii Moldova, dar și excluderea a 10 proiecte finalizate și confirmate în acest sens de donatori și beneficiari.  Totodată, Anexa nr.2 al HG 246/2010 prevede includerea proiectului investițional în derulare *“Renovarea sistemului de iluminat stradal în Ungheni”.*  Proiectul în cauză este eligibil a fi inclus prin prisma prevederii tranzitorii art.LV alin.4 al Legii nr. 257 din 16.12.2020[[1]](#footnote-1) și respectiv a prevederii pct.7 din cadrul HG 246/2020[[2]](#footnote-2), ținînd cont de faptul că *Acordul de împrumut (ESC 03/20) dintre Corporația Financiară Nordică de Mediu şi mun. Ungheni* a fost semnat și intrat în vigoare la data de 11 noiembrie 2020, iar licitațiile de procurare a bunurilor și serviciilor aferente proiectului au fost lansate.  Intrarea în vigoare a acestei Hotărâri prin derogare de la art.56 alin. (1) „actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ” din Legea cu privire la actele normative nr.100 din 22 decembrie 2017, este necesară prin prisma evitării tergiversării importului bunurilor/serviciilor necesare bunei implementări a proiectelor de asistență externă, care se află în plin proces de demarare. |
| 1. **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene** |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Proiectul Hotărârii Guvernului pentru modificarea Hotărârii Guvernului nr.246 din 8 aprilie 2010 are drept scop actualizarea *Anexei nr.1* și *Anexei nr.2* în contextul demarării a cca 32 de noi proiecte de asistență externă pe teritoriul Republicii Moldova, dar și excluderea a 10 proiecte finalizate și confirmate în acest sens de donatori și beneficiari. Totodată, Anexa nr.2 prevede includerea proiectului investițional în derulare *“Renovarea sistemului de iluminat stradal în Ungheni”,* a cărui *Acord de împrumut (ESC 03/20) dintre Corporația Financiară Nordică de Mediu şi mun. Ungheni* a fost semnat la 11 noiembrie 2020. |
| 1. **Fundamentarea economico-financiară** |
| Adoptarea proiectului de Hotărâre nu va implica cheltuieli financiare suplimentare asupra bugetului public național. |
| 1. **Modul de încorporare a actului în cadrul normativ în vigoare** |
| Adoptarea proiectului de Hotărâre va conduce la modificarea Hotărârii Guvernului nr.246 din 8 aprilie 2010. |
| 1. **Avizarea și consultarea publică a proiectului** |
| În vederea respectării prevederilor Legii nr.239/2008 privind transparența în procesul decizional, proiectul Hotărârii Guvernului a fost plasat pe pagina web oficială a Ministerului Finanțelor, la compartimentul Transparență Decizională și particip.gov.md. |
| 1. **Constatările expertizei anticorupție** |
| Proiectul Hotărârii Guvernului pentru modificarea Hotărârii Guvernului nr.246 din 8 aprilie 2010 urmează a fi supus expertizei anticorupție în cadrul procesului de avizare. Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la prezentul proiect de hotărâre. |
| 1. **Constatările expertizei de compatibilitate** |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| 1. **Constatările expertizei juridice** |
| Proiectul Hotărârii Guvernului pentru modificarea Hotărârii Guvernului nr.246 din 8 aprilie 2010 urmează a fi supus expertizei juridice în cadrul procesului de avizare. |

**Secretar de Stat Tatiana IVANICICHINA**

1. *Proiectele de asistenţă investiţională finanţate din contul împrumuturilor acordate Guvernului sau acordate cu garanţie de stat, din contul împrumuturilor acordate de organismele financiare internaţionale (inclusiv din cota-parte a Guvernului) care, la data de 1 ianuarie 2021, se află în stadiu de derulare, beneficiază de facilităţile fiscale şi vamale aplicate, potrivit cadrului legislativ, la data de 31 decembrie 2020*.” [↑](#footnote-ref-1)
2. inclus prin HG19 din 12.02.2021 [↑](#footnote-ref-2)